Up-639/02
Natisni
Opravilna št.:
Up-639/02
Datum odločitve:
13. 12. 2002
ECLI:
ECLI:SI:USRS:2002:Up.639.02
Akt:
Ustavna pritožba A. A. zoper obtožnico Okrožnega državnega tožilstva v Mariboru št. I KT 470/98-58/aš z dne 15. 4. 2002 in zoper sklep Okrožnega sodišča v Mariboru št. Ks 449/2002 z dne 19. 8. 2002
Izrek:
Ustavna pritožba A. A. zoper obtožnico Okrožnega državnega tožilstva v Mariboru št. I KT 470/98-58/aš z dne 15. 4. 2002 in zoper sklep Okrožnega sodišča v Mariboru št. Ks 449/2002 z dne 19. 8. 2002 se zavrže.
Evidenčni stavek:
Ustavno pritožbo je upravičen vložiti le tisti, ki zatrjuje, da mu je bila z izpodbijanim posamičnim aktom kršena njegova človekova pravica ali temeljna svoboščina. Vlagatelj ni priložil novega in posebnega pooblastila za zastopanje v postopku pred Ustavnim sodiščem. Glede na navedeno ni izkazal, da je upravičen za zastopanje osebe, v imenu katere je vložil ustavno pritožbo.
Ker je Ustavno sodišče ugotovilo, da je ustavno pritožbo vložila neupravičena oseba, jo je zavrglo.
Geslo:
Neupravičena oseba kot vlagatelj ustavne pritožbe.

Novo in posebno pooblastilo.
Pravna podlaga:
Zakon o Ustavnem sodišču (ZUstS), 3. al. 1. odst. in 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
28. 10. 2002
Vrsta odločitve:
sklep
Vrsta rešitve:
zavrženje
Dokument:
US21910
Up-639/02-7
13. 12. 2002
SKLEP
Ustavno sodišče je v postopku za preizkus ustavne pritožbe A. A., odvetnika iz Ž., na seji senata dne 28. novembra 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper obtožnico Okrožnega državnega tožilstva v Mariboru št. I KT 470/98-58/aš z dne 15. 4. 2002 in zoper sklep Okrožnega sodišča v Mariboru št. Ks 449/2002 z dne 19. 8. 2002 se zavrže.
Obrazložitev
1. Odvetnik A. A. je dne 25. 10. 2002 v imenu B. B. vložil ustavno pritožbo zoper v izreku tega sklepa navedene izpodbijane akte.
2. Ker je ustavni pritožbi priložil le splošno pooblastilo za zastopanje, ga je Ustavno sodišče z dopisom z dne 8. 11. 2002 pozvalo, naj predloži posebno in novo pooblastilo, ki bo v skladu s 6. členom Zakona o Ustavnem sodišču (v nadaljevanju ZUstS) v zvezi s 94. in 95. členom Zakona o pravdnem postopku (Uradni list RS, št. 26/99 - ZPP) dano za zastopanje v postopku pred Ustavnim sodiščem. Opozorilo ga je tudi na posledice, če v postavljenem roku ne bo predložil ustreznega pooblastila.
3. Odvetnik je poziv Ustavnega sodišča prejel dne 11. 11. 2002, vendar zahtevanega pooblastila za zastopanje v postopku pred Ustavnim sodiščem ni predložil. Ker pritožnik ni tisti, ki bi mu bila z izpodbijanim aktom kršena človekova pravica ali temeljna svoboščina, je Ustavno sodišče ugotovilo, da je ustavno pritožbo vložila neupravičena oseba. Zato je njegovo ustavno pritožbo zavrglo.
4. Senat Ustavnega sodišča je sprejel ta sklep na podlagi tretje alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk.
Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča.
Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer